WTA Nürnberg
WTA Nürnberg ili Nürnberger Versicherungscup bio je profesionalni ženski teniski turnir. Spadao je u kategoriju WTA International. Igrao se na terenima TK "1. FC Nürnberg" na zemljanoj podlozi. Osnovan je 2013. i u kalendaru je zamijenio turnir u Barceloni, a od 2014. održavao se u sedmici prije početka Roland Garrosa. Godine 2019. licenca za turnir prodana je, pa je ispao iz kalendara do eventualnog pronalaska novog grada domaćina.